# Bestyrelsesmøde

## 24. september 2015

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Udvidelse af kostafdelingen**

Bilag A

1. **Siden sidst**
	1. HM
	2. Elevrådsformanden
2. **MTU**

Bilag B

1. **Drøftelse af 10. kl. problematikken i Viborg Kommune**
2. **Budgetopfølgning 2015**

Bilag C

1. **Placering af skolens overskudslikviditet**
2. **Kapacitet**

Bilag D

1. **Indberetning af opgørelse af klassekvotienter**

Bilag E

1. **Status på IB**
2. **Studieretninger og valgfag**

Bilag F

1. **Byggesagen – masterplan - Ventilation**

Bilag G

1. **Hvad kan vi gøre for at undgå mange afbud til bestyrelsesmøderne**
2. **Kommende bestyrelsesmøder**
* 17. november 2015
* 10. december 2015
* 16. marts 2016
* 9. juni 2016
* 20. september 2016 (ny)
* 16. november 2016 (ny)
* 14. december 2016 (ny)
1. **Evt.**

Deltagere: formand Stig Glent-Madsen, Claus Dithmer, Sofus Brun Bovbjerg, rektor Helge Markussen, vicerektor Marianne Westergaard, økonomichef Lena Mørch Nielsen. Uddannelseschef Anders Johnsen deltog under punkt 1 og 2. Afbud fra: næstformand Peter Rasmussen, Lone Langballe, Ann-Dorte Christensen, Gudrun Bjerregaard, Britt Møldrup og Ayla Raundal

**REFERAT**

1. Formand Stig Glent-Madsen bød velkommen. Der er afbud fra 6 bestyrelsesmedlemmer ud af 9 mulige, og det betyder, at der ikke kan træffes beslutninger på mødet. Der vil i stedet blive indkaldt til ekstraordinært bestyrelsesmøde, hvis det i løbet af mødet konstateres, at der er behov for dette. Dagsorden og referatet fra sidste møde blev godkendt.
2. Anders Johnsen orienterede om baggrunden for ønsket om udvidelse af kostafdelingen. Ansøgertallet til kostafdelingen har siden 2007 været stærkt stigende, og antallet af værelser er udvidet til 117 fra og med denne sommer. Behovet forventes at være stigende de næste år, da Viborg Katedralskole fra sommeren 2016 udbyder IB. De fleste IB elever forventes på sigt at være fra udlandet eller andre steder i Danmark. Der er 2 muligheder for udvidelse enten en 2 etagers bygning med 20 værelser eller en 3 etages bygning med 20 værelser og 2 klasselokaler. Skolens revisor Per Sørensen har lavet en beregning på udvidelsen kostafdelingen. Bestyrelsen drøftede beregningerne herunder muligheder og risiko. Der er flere ubekendte faktorer, da det ikke kan lade sig gøre at få at vide om udvidelsen vil betyde øget tilskud fra Undervisningsministeriet. Alle deltagere på mødet var positive overfor udvidelsen, men da bestyrelsen ikke var beslutningsdygtige blev det besluttet, at punktet skal tages op på et ekstraordinært bestyrelsesmøde snarest muligt. Inden næste møde kontaktes den kongelige bygningsinspektør Niels Vium for at vurdere om den foreslåede bygning passer ind i den øvrige arkitektur.
3. Siden sidst HM:
4. Skolestarten er i år nytænkt. 1.g eleverne startede tirsdag og 2. og 3.g’erne startede onsdag. Onsdagen blev holdt, som en aktivitetsdag for alle 3 årgange. 1. og 2.g’erne spiste morgenmad sammen, mens 3.g’erne forberedte aktiviteter til 1. og 2.g’erne. Den efterfølgende fredag blev der afholdt café i skolegården med standupkomikeren Thomas Warberg. Tilbagemeldingerne på de første skoledage har været rigtig gode og der er netop en skriftlig evaluering undervejs.
5. De grønne områder har desværre lidt under for mange projekter. Det har været en rigtig travl periode for pedellerne med ombygning af både skole og kostafdeling. En pedelmedhjælper vikar er ansat i ca. 2 måneder, så der nu er ved at være styr på de grønne områder. Der er fjernet gammelt hegn, affald efter styning af lindetræer samt almindelig vedligehold af området.
6. Confusius Classroom er indviet.
7. Skolen har igen i år modtaget det grønne flag.
8. Repræsentanter fra lærerne og ledelsen har sammen med 11 elever været på besøg i Tallinn på Tallinn Realkool. Besøget skulle munde ud i en samarbejdsaftale i forhold til skolens internationaliseringsstrategi. Skolerne skal skiftes til at mødes hvert år. Klasser fra Tallinn skal arbejde sammen med klasser fra VK om f.eks. fysikforsøg.
9. Skolen har haft genbesøg fra Strasbourg, hvor en ny venskabsskole er fundet.
10. Regering har desværre meldt ud, at der skal ske store besparelser på finansloven for 2016 og frem. 2 procent pr. år for de kommende år.
11. Undervisningsministeriet har bedt skolerne om følgende: Indberetning af data om arbejdstidens anvendelse på det gymnasiale område til Ministeriet for Børn. Indberetningen er meget krævende og mange af oplysningerne vil bero på et skøn, da konkrete tal ikke kan findes. Det vil betyde, at de enkelte opgørelser vil være vilkårlige og svære at sammenligne.

Senatet:

1. Der arbejdes med selvstændighed. Det enkelte medlem skal selv opsøge svaret i stedet for altid at henvende sig til formanden.
2. Der skal i fremtiden arbejdes med gymnasiepolitik i samarbejde med DGS.
3. Formanden kunne fortælle at den nye struktur for 1. skoledag er vellykket.
4. Alle klasser har en repræsentant i senatet incl. PreIB
5. Elevrådet iværksætter en kampagne for at få alle til at rydde op og sætte stole op. Alle skal tage ansvar for en flot skole og sikre, at rengøringsdamer og pedeller har en arbejdsdag uden unødige løft og unødvendig rengøring. De klasser, som klarer sig bedst, får en præmie hver måned.
6. 13. november har Senatet en ”ryste sammen” tur til Naturskolen med efterfølgende fest om aftenen.
7. Claus Dithmer orienterede om arbejdet med MTU i lærergruppen. Der har været 2 møder mellem lærerrepræsentanter og ledelsen, hvor der blev arbejdet videre med plakaterne fra fællesmødet, hvor alle lærere deltog. Første møde resulterede i, at der var forskellige opfattelser af mødet efterfølgende, hvilket betød, at der blev indkaldt til et møde mere for at afklare misforståelserne. På det andet møde blev der udfærdiget et papir, som skolens MIO udvalg kan arbejde videre med. Der er punkter, hvor der er enighed om indhold og mål, og der er punkter, hvor lærere og ledelse er enig om, at man har forskellige ønsker om indhold og mål. Arbejdet skal nu fortsætte i skolens MIO udvalg og der er allerede planlagt en del møder i efteråret.
8. Helge Markussen orienterede om at Mercantec overfor Børn og Unge udvalget i Viborg Kommune har budt ind med, at de gerne vil stå for driften af Viborg Kommunes 10. klasser. I dag er det Viborg Ungdomsskole, som har 10. klasserne i Viborg Kommune. Bestyrelsen var enig om, at det er uheldigt at driften af folkeskolen blandes med driften af ungdomsuddannelserne. Viborg Katedralskole kan i samarbejde med de 2 øvrige STX gymnasier i Viborg Kommune beslutte, om de i fællesskab skal rette henvendelse til Viborg Kommune for at forsøge at påvirke beslutningen.
9. Lena Mørch Nielsen orienterede om skolens økonomi pr. dags dato. I forhold til det vedtagne budget er der følgende afvigelser: større tilskud grundet flere elever, større udgifter til lærerløn grundet flere klasser. Der er siden budgetvedtagelsen kommet en dispositionsbegrænsning på ca. 730.000 kr. ITX har betydet en øget indtægt på ca. 450.000 kr. Det forventede årsresultat forventes at være et underskud på ca. 5 mio.kr. Underskuddet skyldes udbedring af AT påbuddet på skolen, renovering både udvendig og indvendig på skolen samt udvidelse på kostafdelingen. Ved budgetvedtagelsen blev det besluttet at anvende sidste års overskud på 5.574.000 kr. til renovering af skolen.
10. Lena Mørch Nielsen redegjorde for skolens overskudslikviditet. Der er på nuværende tidspunkt placeret 4 mio.kr. på en konto i Nykredit, men renten på kontoen er nul grundet de lave renter generelt. Pengene trækkes tilbage til Danske Bank, da der ingen risiko er på kontoen i Danske Bank. Der er også placeret 4 mio.kr. på enfastrentekonto i Nordea. Denne udløber dog snart, og hvis Nordea ikke kan tilbyde en renteindtægt på kontoen trækkes beløbet ligeledes over i Danske Bank, hvor der ingen risiko er.
11. Kapacitetstallene er indberettet til regionen. Bestyrelsen er orienteret om ændringen i kapaciteten, hvilket bestyrelsen var enig i.
12. Indberetningen er taget til efterretning.
13. Helge Markussen fortalte, at det er et krav fra IB organisationen, at bestyrelsen har et fast punkt på alle bestyrelsesmøder, hvor status på IB meddeles bestyrelsen. Viborg katedralskole får besøg fra IBO fra den 30. november til 1. december 2015. Besøget omfatter hjælp til opstart samt kontrol af allerede afholdte aktiviteter såsom uddannelse og planlægning af IB. Hjemmesiden vedrørende IB er i orden. Cas koordinator er netop ansat – tillykke med ansættelsen til Rikke Bramming.
14. Helge Markussen fremlagde udkast til studieretninger og valgfag. Der var enighed i bestyrelsen om at støtte forslaget om at mindske udvalget af studieretninger. Skolen bør overveje ikke at tilbyde russisk som valgfag fremover.
15. Udbedring af AT påbuddet og den fortsatte renovering går som planlagt.
16. Det er meget uheldigt med mange afbud og gode forslag, som sikrer et mere stabilt fremmøde, efterlyses. Punktet blev derfor udsat til næste ordinære bestyrelsesmøde.
17. Det var enighed om at indkalde til ekstraordinært bestyrelsesmøde den 19. oktober 2015 kl. 16.30. Det skal besluttes om kostafdelingen skal udvides. På mødet vil revisor Per Sørensen være til stede for at redegøre for de økonomiske konsekvenser ved udvidelsen set i forhold til skolens økonomi herunder økonomien for den fortsatte udbedring af AT og renovering af skolen både inde og ude.

Kommende bestyrelsesmøder

* 17. november 2015
* 10. december 2015
* 16. marts 2016
* 9. juni 2016
* 20. september 2016
* 16. november 2016
* 14. december 2016

Referent Lena Mørch Nielsen

Stig Glent-Madsen Peter Rasmussen Lone Langballe

formand næstformand

Gudrun Bjerregaard Ann-Dorte Christensen Claus Dithmer

Britt Møldrup Sofus Bovbjerg Ayla Raundal